TV-gids Donderdag 26 Maart 2015
JY LEES NOU TV-gids Donderdag 26 Maart 2015
18:30 Villa Rosa (kykNET): Eben voel nie goed ná die partytjie waarby hy en Carlo was nie en wonder of hulle drankies gedokter was. Vicky wil Stef vra om verloof te raak, maar hy het ander planne. Intussen tref Sonja die finale reëlings om die paartjie by Bakgat te verras. 'n Ou vriend van die Villa daag op, maar nie alleen soos altyd nie. Dié keer bring hy 'n spesiale vriendin saam...
18:30 7de Laan (SABC2): Die Times het nuwe lewe gekry, Anna en Bernard is 'n gedugte span. Marko besluit om Emma se woonstel te verkoop.
19:30 Binnelanders (kykNET): Rossouw het nou 'n persoonlike vendetta teen Zieg, en Pippa is geskok om te hoor van Sunette by Rian. Karli het 'n noue ontkoming met Cedric, en die meisies word genoodsaak om 'n vergadering te hou oor hul kuiergaste. Jana probeer Susanna tot ander insigte bring, en Ongevalle raak 'n teer punt vir Karli. Ilse en Jana sit nie om dieselfde vuur nie.
20:00 Bravo! (kykNET): Ons gaan na een van die repetisies van Liewe Heksie: Flower Power, die pantomime wat vanjaar by die KKNK opgevoer word. Elizabeth Cloete nooi ons na haar huis vir tee en Hannon Bothma stel sy nuwe boek bekend.
20:30: Koekedoor (kykNET): Koekblikke is 'n simbool van tuisgebak. Dink maar aan die groot verskeidenheid koekies met die mooiste name soos anyskoekies, soentjies, konfythartjies, skurwejantjies en die kroonprinses van die koekblik: die outydse soetkoekie. Selfs al is 'n koekblik leeg, talm die herinneringe steeds in die geure van klapper, speserye en konfyt.